Διάσκεψη της Γιάλτας

Κατά το χρονικό διάστημα από 4 έως 11 Φεβρουαρίου του 1945 ο Πρόεδρος των ΗΠΑ Φραγκλίνος Ρούζβελτ, ο ηγέτης της ΕΣΣΔ Ιωσήφ Στάλιν και ο Βρετανός Πρωθυπουργός Σερ Ουίνστον Τσώρτσιλ, οι τρεις νικητές του Β΄ Παγκοσμίου Πολέμου, συναντήθηκαν στην Γιάλτα της Ουκρανίας για την πραγματοποίηση της δεύτερης συνόδου κορυφής (είχε προηγηθεί ανάλογη διάσκεψη στην Τεχεράνη από τις 28 Νοεμβρίου έως την 1η Δεκεμβρίου του 1943).

 Η διάσκεψη αυτή έμεινε στην ιστορία ως «Η Διάσκεψη της Γιάλτας» καθώς πραγματοποιήθηκε στο μέγαρο της Λιβάντια (Livadia) που βρίσκεται κοντά στην πόλη της Γιάλτας. Η σύνοδος αυτή θεωρείται μεγάλης σπουδαιότητας, κυρίως λόγω των θεμάτων που διαπραγματεύτηκαν οι "Τρεις Μεγάλοι" (The big three, όπως ήταν τότε το προσωνύμιό τους). Είχε να κάνει με την μεταπολεμική πολιτική που θα ακολουθούσαν σχετικά με τις χώρες που είχε καταλάβει η Ναζιστική Γερμανία αλλά και με την τύχη των χωρών που είχαν συμμαχήσει με αυτήν. Ο Ρούσβελτ επιθυμούσε η σύνοδος να πραγματοποιηθεί σε κάποιο σημείο της Μεσογείου, αλλά ο Στάλιν επέμενε ότι οι γιατροί του δεν του επέτρεπαν μεγάλα ταξίδια. Ο Ρούζβελτ υποχώρησε, αν και η υγεία του ήταν πολύ περισσότερο κλονισμένη. Έτσι, επί επτά ημέρες οι αρχηγοί των κρατών - νικητών καθόριζαν την μορφή που θα είχε ο μεταπολεμικός κόσμος. Για καθέναν από τους ηγέτες η διάσκεψη είχε εξαιρετική σημασία, καθώς ο πόλεμος όδευε προς το τέλος του. Ο Κόκκινος Στρατός απείχε μόλις 100 χλμ. από το Βερολίνο και η κατάρρευση της Γερμανικής κυριαρχίας ήταν ζήτημα χρόνου. Οι Βρετανοί ήθελαν να περισώσουν ό,τι ήταν δυνατόν από την προπολεμική "υγειονομική ζώνη" γύρω από την ΕΣΣΔ. Τις ΗΠΑ απασχολούσε κυρίως ο παράγοντας Ιαπωνία, ο Ειρηνικός Ωκεανός καθώς και η είσοδος της ΕΣΣΔ στον πόλεμο κατά της Ιαπωνίας, κάτι που επιθυμούσαν διακαώς. Έτσι, λοιπόν, στην Διάσκεψη της Γιάλτας: Επισημοποιήθηκε η πρόθεση για τη δημιουργία του Ο.Η.Ε. Απορρίφθηκε η πρόταση των Τσώρτσιλ και Ρούσβελτ για διαμελισμό της Γερμανίας Αποφασίστηκε η εκμηδένιση του γερμανικού μιλιταρισμού και ναζισμού, για να μην μπορέσει ξανά η Γερμανία να απειλήσει την παγκόσμια ειρήνη. Διάσκεψη της Τεχεράνης Διάσκεψη της Μόσχας (1944) Συμφωνία των ποσοστών Κωνσταντίνος Αβτζιγιάννης Η ΜΑΧΗ ΤΗΣ ΑΘΗΝΑΣ,ΤΑ ΔΕΚΕΜΒΡΙΑΝΑ Φαίη Καραβίτη. «Ραντεβού με την ιστορία». Έθνος. Αρχειοθετήθηκε από το πρωτότυπο στις 27 Οκτωβρίου 2007. Ανακτήθηκε στις 19 Μαΐου 2009. «55 Χρόνια από τη Διάσκεψη της Γιάλτας. Η ιστορική αλήθεια και τα ... παραμύθια». Ιστορία. Ριζοσπάστης. 5 Μαρτίου 2000. σελ. 10. Ανακτήθηκε στις 19 Μαΐου 2009. Henri Chopin: The conference of Yalta, Verlag Freibord, Wien 1985. Arthur Conte: Die Teilung der Welt - Jalta 1945, Verlag Rauch, Düsseldorf 1965. Karl Dietrich Erdmann: Das Ende des Reiches und die Neubildung deutscher Staaten, Deutscher Taschenbuch Verlag, München 1980 (= Gebhardt - Handbuch der deutschen Geschichte, Bd. 22), ISBN 3-423-04222-2 E. C. Kollmann: Die Jalta-Konferenz im Kreuzfeuer von Politik und Geschichtsschreibung, in: Geschichte in Wissenschaft und Unterricht, Bd. 8 (1957). Boris Meissner (Hrsg.): Die Deutschlandfrage von Jalta und Potsdam bis zur staatlichen Teilung Deutschlands 1949, Verlag Duncker & Humblot, Berlin 1993, ISBN 3-428-07851-9 Werner Weidenfeld: Jalta und die Teilung Deutschlands, Pontes-Verlag, Andernach 1969. Φωτεινή Τομαή (20 Ιανουαρίου 2008). «Στο άδυτο της διάσκεψης στη Γιάλτα. Η διαμονή των ηγετών στο θέρετρο της Μαύρης Θάλασσας, τα γεύματα με χαβιάρι και το «κόλπο» με την Τουρκία». Διπλωματία. Το Βήμα online. Αρχειοθετήθηκε από το πρωτότυπο στις 30 Απριλίου 2012. Ανακτήθηκε στις 19 Μαΐου 2009. Φωτεινή Τομαή (5 Φεβρουαρίου 2006). «Πώς μοίρασαν τον κόσμο στη Διάσκεψη της Γιάλτας. Τι έλεγε για τα γεγονότα η ελληνική διπλωματία και τι έκαναν οι Τούρκοι». Διπλωματία. Το Βήμα online. Αρχειοθετήθηκε από το πρωτότυπο στις 30 Απριλίου 2012. Ανακτήθηκε στις 19 Μαΐου 2009. «Η Διάσκεψη της Γιάλτας». Ιστορία. Ριζοσπάστης. 10 Φεβρουαρίου 2002. σελ. 12. Ανακτήθηκε στις 19 Μαΐου 2009. «Τι έγινε στη Γιάλτα;». Πολιτική. Ριζοσπάστης. 12 Φεβρουαρίου 1995. σελ. 7. Ανακτήθηκε στις 19 Μαΐου 2009. Documentarchiv.de: Auszüge aus dem Originaltext der Erklärung von Jalta in deutscher Übersetzung (Stand: 5. September 2008)